點解BB咁鍾意「食手手」?
寶寶出世後第一年稱為「口腔期」,係人格發展嘅第一個基礎階段。佢哋嘅允吸需求會好強烈,尤其瞓覺嘅時候就更加明顯。
心理學家指出,嬰兒期食手指是很正常的現象,喺呢個階段爸爸媽媽應該順應BB嘅生理發展需要。相反,如果父母制止BB食手,反而會對寶寶嘅心理造成陰影,長大後容易變得焦慮、發牌氣,對其他人缺乏基本信任同安全感。
BB食手手,父母應該點應對?
1. 轉移注意力
媽媽一定將BB嘅注意力由手指轉移到玩具、畫冊等色彩鮮艷嘅物件上,令佢可以認識到其他事物,對於大腦發育有好大幫助。
2. 減輕BB內心焦慮同增加安全感
嬰兒期嘅BB,如果出現一啲突發事件,例如:跌落地,好容易令BB覺得冇安全感同埋情緒焦慮,呢個時候應該抱實BB, 用手輕輕摸BB背部。
3. 媽媽餵奶方式不當
餵奶時,因為抱BB嘅姿勢不當,餵奶嘅方法唔正確,餵食嘅速度太快,能滿足唔到寶寶吸吮嘅慾望,所以就要透過吸吮手指來滿足自己嘅需要。
媽媽餵奶時唔可以心急,要等BB主動吐出乳頭先離開。如果寶寶已經可以用奶樽飲奶,就要注意奶嘴口嘅大細係咪適中,太大容易令BB喺飲奶過程入面得唔到滿足,從而導致食手指。
資料來源:壹讀